ddrg/super_eurlex huggingface dataset:
SL Uradni list Evropske unije L 8/1

Obvestilo o podpisu in začasni uporabi Protokola med Evropsko unijo in Republiko Zelenortski otoki o določitvi ribolovnih možnosti in finančnega prispevka iz Sporazuma o partnerstvu v ribiškem sektorju med Evropsko skupnostjo in Republiko Zelenortski otoki

Evropska unija in Republika Zelenortski otoki sta 23. decembra 2014 v Bruslju podpisali Protokol (1) o določitvi ribolovnih možnosti in finančnega prispevka iz Sporazuma o partnerstvu v ribiškem sektorju med Evropsko skupnostjo in Republiko Zelenortski otoki.

Protokol se v skladu s členom 15 začasno uporablja od 23. decembra 2014.

(1) UL L 369, 24.12.2014, str. 3.
SL Uradni list Evropske unije C 204/1

Informacije v zvezi z začetkom veljavnosti sprememb prilog II, V, VII in VIII k Sporazumu med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi

(2015/C 204/01)

Notranji postopki, potrebni za začetek veljavnosti dogovora o spremembah prilog II, V, VII in VIII k Sporazumu med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (1), ki je bil podpisan 17. decembra 1996 v Bruslju, so zaključeni. Evropska unija in Nova Zelandija sta se o tem vzajemno uradno obvestili v pismu Evropske unije Novi Zelandiji z dne 23. marca 2015 in v pismu Nove Zelandije Evropski uniji z dne 31. marca 2015. V skladu s členom 18(3) Sporazuma je ta dogovor o spremembah začel veljati 1. aprila 2015.

(1) Sklep Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (UL L 57, 26.2.1997, str. 4).
SL Uradni list Evropske unije L 21/1

Obvestilo o datumu začetka veljavnosti Protokola k Evromediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije

Evropska unija in vlada Republike Tunizije sta se 26. oktobra 2015 oziroma 11. januarja 2016 medsebojno obvestili o zaključku postopkov, potrebnih za začetek veljavnosti navedenega protokola (1).

Protokol, ki je bil podpisan 17. marca 2015 v Bruslju, bo v skladu s členom 10(2) Protokola začel veljati 1. februarja 2016.

(1) UL L 96, 11.4.2015, str. 3.
SL Uradni list Evropske unije L 313/1

Informacija o datumu začetka veljavnosti Sporazuma o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij med Evropsko skupnostjo in njenimi državami članicami na eni strani ter Združenimi državami Amerike na drugi strani

Sporazum o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij (1) med Evropsko skupnostjo in njenimi državami članicami na eni strani ter Združenimi državami Amerike na drugi strani, podpisan 26. junija 2004 v Bruslju, je v skladu s členom 20(1) Sporazuma začel veljati 12. decembra 2011.

(1) UL L 348, 31.12.2011, str. 3.
SL Uradni list Evropske unije L 116/2

Obvestilo o začetku veljavnosti Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi, da se upošteva pristop Republike Hrvaške k Evropski uniji

Protokol k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi, da se upošteva pristop Republike Hrvaške k Evropski uniji (1), v zvezi s katerim sta bili listini o odobritvi deponirani 23. julija 2014 oziroma 23. marca 2016, je v skladu s členom 4(2) Protokola začel veljati 1. aprila 2016.

(1) UL L 373, 31.12.2014, str. 3.
SL Uradni list Evropske unije L 288/1

Obvestilo o začasni uporabi Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem

Evropska unija in Združene države Amerike sta se medsebojno uradno obvestili o zaključku postopkov, potrebnih za začasno uporabo Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem (1). Posledično se sporazum, skladno s členom 10(2)(a) sporazuma, začasno uporablja od 7. novembra 2017.

Na podlagi člena 3 Sklepa Sveta (EU) 2017/1792 (2) o podpisu in začasni uporabi sporazuma se sporazum, skladno s pogoji, zapisanimi v njem, začasno uporablja v skladu s členoma 9 in 10 sporazuma do zaključka postopkov, potrebnih za sklenitev sporazuma.

(1) UL L 258, 6.10.2017, str. 4.

(2) UL L 258, 6.10.2017, str. 1.
SL Uradni list Evropske unije L 142/1

Obvestilo o začetku veljavnosti Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije

Evropska unija in Republika Sejšeli sta 20. maja 2014 v Bruslju podpisali Sporazum o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije.

Evropska unija je 10. februarja 2015 poslala uradno obvestilo, da je zaključila notranje postopke, potrebne za začetek veljavnosti Sporazuma. Republika Sejšeli je uradno obvestilo poslala 18. maja 2017.

Sporazum je zato v skladu s členom 19 Sporazuma začel veljati 18. maja 2017.
Obvestilo o začetku veljavnosti „Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo“

Sporazum o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo, podpisan 5. decembra 2016 v Bruslju, je začel veljati 1. novembra 2018 v skladu s členom 36(1) Sporazuma, saj je ASECNA zadnje uradno obvestilo deponirala 17. oktobra 2018.
Obvestilo o začetku veljavnosti Protokola med Evropsko skupnostjo in njenimi državami članicami ter Republiko Libanon o vzpostavitvi mehanizma za reševanje sporov v zvezi s trgovinskimi določbami Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Republiko Libanon na drugi strani

Protokol med Evropsko skupnostjo in njenimi državami članicami in Republiko Libanon o vzpostavitvi mehanizma za reševanje sporov v zvezi s trgovinskimi določbami Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Republiko Libanon na drugi strani, podpisan 11. novembra 2010 v Bruslju, v skladu s členom 23 Protokola začne veljati 1. septembra 2018.
Obvestilo o podpisu in začasni uporabi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani zaradi upoštevanja pristopa Republike Hrvaške k Evropski uniji

Navedeni protokol je bil podpisan 20. decembra 2018 v Bruslju.
Obvestilo o datumu začetka veljavnosti Sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani

Navedeni sporazum med Evropsko unijo in Kraljevino Maroko, podpisan 25. oktobra 2018 v Bruslju, je začel veljati 19. julija 2019.
Obvestilo o začetku veljavnosti Protokola k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije v zvezi z dostopom do sistema Eurodac za namene kazenskega pregona

Ker so bili postopki, potrebni za začetek veljavnosti navedenega protokola (1), zaključeni 13. maja 2019, ta protokol v skladu s svojim členom 4(2) začne veljati 1. junija 2019.

(1) Protokol k Sporazumu med Evropsko skupnostjo in Kraljevino Dansko o merilih in mehanizmih za določitev države, odgovorne za obravnavanje prošnje za azil, vložene na Danskem ali v kateri koli drugi državi članici Evropske unije, in o „Eurodacu“ za primerjavo prstnih odtisov zaradi učinkovite uporabe Dublinske konvencije, v zvezi z dostopom do sistema Eurodac za namene kazenskega pregona (glej stran 5 tega Uradnega lista).
2.

V skladu s členom LAW.CONFISC.21(2) [Organi] tretjega dela [Sodelovanje na področju kazenskega pregona in pravosodno sodelovanje v kazenskih zadevah] Sporazuma o trgovini in sodelovanju in točko (g) člena LAW.OTHER.134(7) [Uradna obvestila] navedenega sporazuma Unija v svojem imenu uradno obvešča Združeno kraljestvo, da se EJT pri izvajanju svojih pristojnosti iz členov 22, 23 in 25 Uredbe Sveta (EU) 2017/1939 šteje za pristojni organ za namene podajanja in po potrebi izvrševanja zahtevkov za zamrznitev na podlagi naslova XI [Zamrznitev in zaplemba sredstev] tretjega dela [Sodelovanje na področju kazenskega pregona in pravosodno sodelovanje v kazenskih zadevah] Sporazuma o trgovini in sodelovanju ter za osrednji organ za namene pošiljanja takih zahtevkov in odgovarjanja nanje. To uradno obvestilo se uporablja od datuma, določenega s sklepom Komisije, sprejetim v skladu s členom 120(2) Uredbe Sveta (EU) 2017/1939. Združeno kraljestvo bo o tem datumu obveščeno.
Informacija o začetku veljavnosti podaljšanja Sporazuma o znanstvenem in tehnološkem sodelovanju med Evropsko skupnostjo in Vlado Republike Indije

Podaljšanje Sporazuma o znanstvenem in tehnološkem sodelovanju med Evropsko skupnostjo in Vlado Republike Indije, podpisanega 23. novembra 2001 (1) ter podaljšanega leta 2009 (2) in leta 2015 (3), je v skladu s členom 11(b) sporazuma začelo veljati 23. julija 2020. Podaljšanje sporazuma za nadaljnje obdobje petih letih učinkuje od 17. maja 2020.

(1) UL L 213, 9.8.2002, str. 30.

(2) Sklep Sveta 2009/501/ES (UL L 171, 1.7.2009, str. 17).

(3) Sklep Sveta (EU) 2015/1788 (UL L 260, 7.10.2015, str. 18).
Sporazum

v obliki izmenjave pisem o začasni uporabi Sporazuma med Evropsko gospodarsko skupnostjo in Vlado Ljudske republike Mozambika o ribolovu v obalnih vodah Mozambika, parafiranega v Bruslju dne 11. decembra 1986, v obdobju, ki se začne 1. januarja 1987

A. Pismo Vlade Ljudske republike Mozambika

Gospod,

V čast mi je, da Vas v zvezi s Sporazumom med Evropsko gospodarsko skupnostjo in vlado Ljudske republike Mozambika o ribolovu v obalnih vodah Mozambika, parafiranega v Bruslju dne 11. decembra 1986, obvestim, da je Vlada Ljudske republike Mozambika pripravljena začasno uporabljati ta sporazum od 1. januarja 1987 do začetka veljavnosti sporazuma v skladu s členom 16 navedenega sporazuma, če je Evropska gospodarska skupnost pripravljena storiti enako.

To velja ob razumevanju, da bo plačilo prvega obroka, enako eni tretjini finančnega nadomestila, navedenega v sporazumu, opravljeno do 31. marca 1987.

Hvaležen vam bom, če boste potrdili, da se Evropska gospodarska skupnost strinja s to začasno uporabo.

Sprejmite, Gospod, izraz mojega globokega spoštovanja.

Za Vlado Ljudske republike Mozambika

B. Pismo Evropske gospodarske skupnosti

Gospod,

Prejel sem Vaše pismo z današnjim datumom, v katerem je zapisano:

"V čast mi je, da Vas v zvezi s Sporazumom med Evropsko gospodarsko skupnostjo in vlado Ljudske republike Mozambika o ribolovu v obalnih vodah Mozambika, parafiranega v Bruslju dne 11. decembra 1986, obvestim, da je Vlada Ljudske republike Mozambika pripravljena začasno uporabljati ta sporazum od 1. januarja 1987 do začetka veljavnosti sporazuma v skladu s členom 16 navedenega sporazuma, če je Evropska gospodarska skupnost pripravljena storiti enako.

To velja ob razumevanju, da bo plačilo prvega obroka, enako eni tretjini finančnega nadomestila, navedenega v sporazumu, opravljeno do 31. marca 1987.

Hvaležen vam bom, če boste potrdili, da se Evropska gospodarska skupnost strinja s to začasno uporabo."

V čast mi je potrditi, da se Evropska gospodarska skupnost strinja s to začasno uporabo sporazuma.

Sprejmite, Gospod, izraz mojega globokega spoštovanja.

V imenu Sveta Evropskih skupnosti

--------------------------------------------------
21987A0207(03)
7.2.1987 URADNI LIST EVROPSKIH SKUPNOSTI L 37/29
DODATNI PROTOKOL K EVROPSKEMU SPORAZUMU
o izmenjavi zdravilnih učinkovin človeškega izvora
DRŽAVE ČLANICE SVETA EVROPE
pogodbenice Evropskega sporazuma o izmenjavi zdravilnih učinkovin člov eškega izvora z dne 15. decembra 1958 (v
nadaljevanju „Sporazum“), so seob upoštevanju določb odstavka 1 člena 5 Sporazuma, po katerem „pogodbeni ce ukrenejo vse potrebno, da so zdravilne
učinkovine človeškega izvora, ki jim jih dajo na voljo druge pogodbenice, oproščene vseh uvoznih dajatev“,
glede na to, da je za odobritev te oprostitve državam članicam Evropske gos podarske skupnosti pristojna Skupnost, ki je za to
pooblaščena na podlagi Pogodbe, s katero je bila ustanovljena,glede na to, da je za izvajanje odstavka 1 člena 5 Sporazuma potrebno, da Evr opska gospodarska skupnost lahko postane
pogodbenica Sporazuma,
SPORAZUMELE O NASLEDNJEM:
Člen 1
Evropska gospodarska skupnost lahko postane pogodbenica
Sporazuma, tako da ga podpiše. Za Skupnost začne Sporazumveljati prvi dan v mesecu, ki sledi podpisu.
Člen 2
1. Ta dodatni protokol je pogodbenicam Sporazuma na voljo zasprejetje. Veljati začne prvi dan v mesecu, ki sledi dnevu, ko zad-njapogodbenicadeponirasvojolistinoosprejetjuprigeneralnemsekretarju Sveta Evrope
2. Negledenatozačnetadodatniprotokolveljatipoiztekudveh
let od dneva, ko je dan na voljo za sprejetje, razen če ena odpogodbenic uradno izjavi, da nasprotuje začetku veljavnosti. Čeje bilo dano uradno obvestilo o takem nasprotovanju, se uporabiprvi odstavek tega člena.Člen 3
Od dneva začetka veljavnosti je ta dodatni protokol sestavni delSporazuma. Po tem dnevu ne more nobena država postatipogodbenica Sporazuma, ne da bi hkrati postala pogodbenicadodatnega protokola.
Člen 4
Generalni sekretar Sveta Evrope uradno obvesti države članiceSveta Evrope, vsako državo, ki je pristopila k Sporazumu, inEvropsko gospodarsko skupnost o vsakem sprejetju alinasprotovanju po členu 2 in o datumu začetka veljavnosti tegadodatnega protokola v skladu s členom 2.
Generalni sekretar Evropsko gospodarsko skupnost tudi uradno
obvesti o vsakem aktu, uradnem obvestilu ali sporočilu, ki senanaša na Sporazum.
Sestavljeno v Strasbourgu 29. septembra 1982 v angleškem in francoskem je ziku in dano na voljo za sprejetje
1. januarja 1983. Besedili sta enako verodostojni in se v enem izvodu hrani ta v arhivu Sveta Evrope. Generalni
sekretar Sveta Evrope pošlje overjene kopije vsaki državi članici Sveta E vrope, vsaki državi, ki je povabljena, da
pristopi k Sporazumu, in Evropski gospodarski skupnosti.02/Zv. 2 SL Uradni list Evropske unije 249
Sporazum

v obliki izmenjave pisem v zvezi s spremembo Sporazuma o ribištvu med Evropsko gospodarsko skupnostjo na eni strani ter vlado Danske in lokalno vlado Grenlandije na drugi strani

A. Pismo vlade Danske in lokalne vlade Grenlandije

Bruselj, …

Spoštovani!

S sklicevanjem na dogovorjeni zapisnik sklepov pogajanj o ribištvu, ki so potekala v Kobenhagnu od 29. junija do 1. julija 1994 med Evropsko skupnostjo na eni strani ter vlado Danske in lokalno vlado Grenlandije na drugi strani, in zlasti na spremembo Sporazuma o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani za vključitev mešanih družb in skupnih podjetij, mi je v čast obvestiti vas, da sta vlada Danske in lokalna vlada Grenlandije pripravljeni spremeniti navedeni sporazum tako, da se doda naslednji člen:

"Člen 8a

Pogodbenice spodbujajo ustanovitev začasnih mešanih družb in skupnih podjetij v ribiškem sektorju med lastniki plovil v Skupnosti in podjetji na Grenlandiji.

Grenlandija dodeli potrebna pooblastila, da bi lahko takšne začasne mešane družbe in skupna podjetja, ustanovljena za izkoriščanje morskih ribolovnih virov, delovala v njeni ribolovni coni."

Hvaležen bi bil, če bi potrdili, da se Evropska skupnost strinja s to spremembo.

Sprejmite prosim, spoštovani gospod, izraze mojega najglobljega spoštovanja.

Za vlado Danske in lokalno vlado Grenlandije

B. Pismo Evropske skupnosti

Bruselj, …

Spoštovani!

V čast mi je potrditi prejem vašega pisma z današnjim datumom, ki se glasi:

"Spoštovani!

S sklicevanjem na dogovorjeni zapisnik sklepov pogajanj o ribištvu, ki so potekala v Kobenhavnu od 29. junija do 1. julija 1994 med Evropsko skupnostjo na eni strani ter vlado Danske in lokalno vlado Grenlandije na drugi strani, in zlasti na spremembo Sporazuma o ribištvu med Evropsko gospodarsko skupnostjo na eni strani ter vlado Danske in lokalno vlado Grenlandije na drugi strani za vključitev mešanih družb in skupnih podjetij, mi je čast obvestiti vas, da sta vlada Danske in lokalna vlada Grenlandije pripravljeni spremeniti navedeni sporazum tako, da se doda naslednji člen:

"Člen 8a

Pogodbenice spodbujajo ustanovitev začasnih mešanih družb in skupnih podjetij v ribiškem sektorju med lastniki plovil v Skupnosti in podjetji na Grenlandiji.

Grenlandija dodeli potrebna pooblastila, da bi lahko takšne začasne mešane družbe in skupna podjetja, ustanovljena za izkoriščanje morskih ribolovnih virov, delovala v njeni ribolovni coni."

Hvaležen bi bil, če bi potrdili, da se Evropska skupnost strinja s to spremembo."

V čast mi je potrditi, da se Evropska skupnost strinja s spremembo Sporazuma o ribištvu.

Sprejmite prosim, spoštovani gospod, izraze mojega najglobljega spoštovanja.

V imenu Sveta Evropske unije

--------------------------------------------------
Sporazum

v obliki izmenjave pisem med Evropsko skupnostjo in Bolgarijo o infrastrukturi notranjega prometa

A. Pismo Skupnosti

Spoštovani!

V čast mi je potrditi, da se Skupnost, v skladu s pogajanji za Evropski sporazum med Skupnostjo in njenimi državami članicami na eni strani in Bolgarijo na drugi strani, v celoti zaveda infrastrukturnih in okoljskih problemov, s katerimi se sooča Bolgarija v prometnem sektorju in bo zagotovila, kot je ustrezno, po finančnih dogovorih, ki jih sestavlja Evropski sporazum, financiranje za nadgradnjo infrastrukture notranjega prometa, vključno s cestami, železnicami, notranjimi vodnimi potmi in kombinirano prometno infrastrukturo.

Upoštevam dejstvo, da je Bolgarija izrazila nujno potrebo po finančni pomoči za prilagoditev infrastrukture za povečan obseg notranjega prometa, ki prečka njeno ozemlje.

Pogodbenici se strinjata, da si bosta prizadevali, sprva na podlagi obstoječega sporazuma o trgovini in sodelovanju, da najdeta sredstva, ki jima omogočijo, da prispevata k nadgradnji obstoječe infrastrukture, predvsem posodobitvi in konstrukciji železniških prog in cest med Kulato in Sofijo in med Sofijo in Vidinom, in k posodobitvi infrastrukture vodne poti reke Donave, njene mednarodne povezave, brez poseganja v ocenjevanje projektov v skladu z veljavnimi postopki.

Hvaležen bi vam bil, če bi potrdili, da se vaša vlada strinja z navedenim.

Sprejmite, prosim, izraz mojega globokega spoštovanja.

Za Skupnost

B. Pismo iz Bolgarije

Spoštovani!

V čast mi je potrditi prejem Vašega pisma z današnjim datumom, v katerem je zapisano:

"V čast mi je potrditi, da se Skupnost, v skladu s pogajanji za Evropski sporazum med Skupnostjo in njenimi državami članicami na eni strani in Bolgarijo na drugi strani, v celoti zaveda infrastrukturnih in okoljskih problemov, s katerimi se sooča Bolgarija v prometnem sektorju in bo zagotovila, kot je ustrezno, po finančnih dogovorih, ki jih sestavlja Evropski sporazum, financiranje za nadgradnjo infrastrukture notranjega prometa, vključno s cestami, železnicami, notranjimi vodnimi potmi in kombinirano prometno infrastrukturo.

Upoštevam dejstvo, da je Bolgarija izrazila nujno potrebo po finančni pomoči za prilagoditev infrastrukture za povečan obseg notranjega prometa, ki prečka njeno ozemlje.

Pogodbenici se strinjata, da si bosta prizadevali, sprva na podlagi obstoječega sporazuma o trgovini in sodelovanju, da najdeta sredstva, ki jima omogočijo, da prispevata k nadgradnji obstoječe infrastrukture, predvsem posodobitvi in konstrukciji železniških prog in cest med Kulato in Sofijo in med Sofijo in Vidinom, in k posodobitvi infrastrukture vodne poti reke Donave, njene mednarodne povezave, brez poseganja v ocenjevanje projektov v skladu z veljavnimi postopki.

Hvaležen bi vam bil, če bi potrdili, da se vaša vlada strinja z navedenim."

V čast mi je potrditi, da se vlada Bolgarije strinja z vsebino vašega pisma.

Sprejmite, prosim, izraz mojega globokega spoštovanja.

Za Vlado Bolgarije

--------------------------------------------------
PRILOGA

Člen VII Konvencije o ribolovu in ohranjanju živega sveta v Baltskem morju in Beltih se s spremembami glasi:

"Države pogodbenice bodo celotno vsoto proračuna vključno z rebalansi prispevale po naslednjem izračunu:

(a) 1/3 proračuna bo enako razdeljena med pogodbenice;

(b) 2/3 proračuna bosta razdeljeni med pogodbenice v sorazmerju s celotnim dovoljenim ulovom in v skladu s finančnimi uredbami Komisije."

--------------------------------------------------
Sporazum v obliki izmenjave pisem

med Evropsko skupnostjo in Arabsko republiko Egipt o spremembi režimov za uvoz riža, s poreklom iz Egipta in ki prihaja iz Egipta, v Skupnost

Pismo št. 1

Bruselj 4. novembra 1996

Spoštovani,

Čast imam sklicevati se na Sporazum v obliki izmenjave pisem med Evropsko skupnostjo in Arabsko republiko Egipt o režimih za uvoz riža, s poreklom iz Egipta in ki prihaja iz Egipta, v Skupnost.

V skladu s tem sporazumom za uvoz riža (tarifna oznaka KN 1006), s poreklom iz Egipta in ki prihaja iz Egipta, veljajo carine, ki so izračunane skladno s členom 12 Uredbe (EGS) št. 1418/76 in znižane za znesek, ki znaša 25 % vrednosti navedenih carin.

Uporaba odobrenih znižanih carin ni več pogojena s pobiranjem izvoznih dajatev za ta proizvod s strani Egipta.

Znižane carine se uporabljajo od 1. maja 1996 dalje.

Ta sporazum začne veljati na dan, ko ga podpišeta obe stranki.

Bil bi vam hvaležen, če bi potrdili, da soglašate z vsebino tega pisma.

Sprejmite, prosim, spoštovani gospod, izraze mojega najglobljega spoštovanja.

Za Evropsko skupnost

+++++ TIFF +++++

Pismo št. 2

Bruselj 4. novembra 1996

Spoštovani,

Čast imam potrditi prejem vašega pisma z današnjim datumom, ki se glasi:

"Čast imam sklicevati se na Sporazum v obliki izmenjave pisem med Evropsko skupnostjo in Arabsko republiko Egipt o režimih za uvoz riža, s poreklom iz Egipta in ki prihaja iz Egipta, v Skupnost.

V skladu s tem sporazumom za uvoz riža (tarifna oznaka KN 1006), s poreklom iz Egipta in ki prihaja iz Egipta, veljajo carine, ki so izračunane skladno s členom 12 Uredbe (EGS) št. 1418/76 in znižane za znesek, ki znaša 25 % vrednosti navedenih carin.

Uporaba odobrenih znižanih carin ni več pogojena s pobiranjem izvoznih dajatev za ta proizvod s strani Egipta.

Znižane carine se uporabljajo od 1. maja 1996 dalje.

Ta sporazum začne veljati na dan, ko ga podpišeta obe stranki.

Bil bi vam hvaležen, če bi potrdili, da soglašate z vsebino tega pisma."

Čast imam potrditi, da Vlada Arabske republike Egipt soglaša.

Sprejmite, prosim, spoštovani gospod, izraze mojega najglobljega spoštovanja.

Za Vlado Arabske republike Egipt

+++++ TIFF +++++

--------------------------------------------------